Document ID: 32008D0672

ΑΠΌΦΑΣΗ ΤΗΣ ΕΠΙΤΡΟΠΉΣ
της 11ης Αυγούστου 2008
για την τροποποίηση του προσαρτήματος στο παράρτημα VI της πράξης προσχώρησης της Βουλγαρίας και της Ρουμανίας όσον αφορά ορισμένες εγκαταστάσεις μεταποίησης γάλακτος στη Βουλγαρία
[κοινοποιηθείσα υπό τον αριθμό Ε(2008) 4269]
(Κείμενο που παρουσιάζει ενδιαφέρον για τον ΕΟΧ)
(2008/672/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Βουλγαρίας και της Ρουμανίας, και ιδίως το πρώτο εδάφιο του στοιχείου στ) του τμήματος Β του κεφαλαίου 4 του παραρτήματος VI,
Εκτιμώντας τα ακόλουθα:
(1)
Με την πράξη προσχώρησης της Βουλγαρίας και της Ρουμανίας χορηγήθηκαν στη Βουλγαρία μεταβατικές περίοδοι για τη συμμόρφωση ορισμένων εγκαταστάσεων μεταποίησης γάλακτος προς τις απαιτήσεις του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1).
(2)
Το προσάρτημα στο παράρτημα VI της πράξης προσχώρησης τροποποιήθηκε με τις αποφάσεις της Επιτροπής 2007/26/ΕΚ (2), 2007/689/ΕΚ (3), 2008/209/ΕΚ (4), 2008/331/ΕΚ (5) και 2008/547/ΕΚ (6). Η Βουλγαρία έχει προσκομίσει εγγυήσεις ότι πέντε εγκαταστάσεις μεταποίησης γάλακτος έχουν ολοκληρώσει τη διαδικασία αναβάθμισής τους και συμμορφώνονται πλέον πλήρως με την κοινοτική νομοθεσία. Οι εν λόγω εγκαταστάσεις επιτρέπεται να παραλαμβάνουν και να επεξεργάζονται μη συμμορφούμενο νωπό γάλα. Συνεπώς, οι εγκαταστάσεις αυτές πρέπει να προστεθούν στον κατάλογο του κεφαλαίου Ι του προσαρτήματος στο παράρτημα VI.
(3)
Μία εγκατάσταση μεταποίησης γάλακτος που σήμερα παρατίθεται ως εγκατάσταση που συμμορφώνεται με την κοινοτική νομοθεσία θα παραλαμβάνει και θα επεξεργάζεται σε δύο χωριστές γραμμές συμμορφούμενο και μη συμμορφούμενο νωπό γάλα. Η εγκατάσταση αυτή πρέπει, συνεπώς, να προστεθεί στον κατάλογο του κεφαλαίου ΙΙ. Μια άλλη εγκατάσταση μεταποίησης γάλακτος που σήμερα παρατίθεται στο κεφάλαιο ΙΙ θα παραλαμβάνει και θα επεξεργάζεται μόνο συμμορφούμενο γάλα. Η εγκατάσταση αυτή πρέπει, συνεπώς, να διαγραφεί από το κεφάλαιο ΙΙ του προσαρτήματος στο παράρτημα VI.
(4)
Το προσάρτημα στο παράρτημα VI της πράξης προσχώρησης της Βουλγαρίας και της Ρουμανίας πρέπει, επομένως, να τροποποιηθεί αναλόγως.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το προσάρτημα στο παράρτημα VI της πράξης προσχώρησης της Βουλγαρίας και της Ρουμανίας τροποποιείται σύμφωνα με το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 11 Αυγούστου 2008.

Labels: 0
18
15
17